钦定古今图书集成/历象汇编/岁功典/第043卷 > 女冠子 前人
## 钦定古今图书集成/历象汇编/岁功典/第043卷 > 女冠子 前人

淡烟飘薄。莺花谢。清和院落，树阴翠、密叶成幄。麦秋霁景，夏云忽变，奇峰倚寥廓。波暖银塘，涨新萍绿。鱼
跃。想、端忧多暇，陈王是日，嫩苔生阁。　正铄石天高，
流金昼永，楚榭光风转蕙。披襟处、波翻翠幕。以文会
友，沉李浮瓜忍轻诺。别馆清闲，避炎蒸、岂须河朔。但
尊前随分，雅歌艳舞，尽成欢乐。